3D (שיר)

"**3D**" (בעברית: "**תלת מימד**") הוא שיר של הזמר הדרום קוריאני ג'ונגקוק מ-BTS בהשתתפות הראפר האמריקאי ג'ק הארלו, שפורסם כסינגל ב-29 בספטמבר 2023 דרך ביג היט מיוזיק. הוא מופיע באלבום האולפן הראשון של ג'ונגקוק *[[Golden (אלבום של ג'ונגקוק)|Golden]]*, שפורסם ב-3 בנובמבר 2023. "3D" תואר כשיר פופ ו-R&B, הוא נכתב על ידי ג'ק הארלו, בלאדפופ ו כשהשניים האחרונים אף מפיקים את השיר. רמיקס בהשתתפות הזמר האמריקאי ג'סטין טימברלייק במקום הארלו שוחרר ב-24 בנובמבר 2023.

השיר נכנס למצעדים בלמעלה מארבעים מדינות כולל כניסה לעשירייה הראשונה באוסטרליה, קנדה, יוון, יפן, לטביה, ניו זילנד, פרו, ערב הסעודית, קוריאה הדרומית, טאיוואן, וייטנאם וארצות הברית. בבריטניה, הפך בכך ג'ונגקוק לאמן הקיי-פופ הראשון שהכניס שני שירים ברציפות לחמישייה המובילה במצעד הסינגלים הבריטי.

## רקע ופרסום
ב-24 בספטמבר 2023, ביג היט מיוזיק הכריזה על "3D" כסינגל הסולו השני של ג'ונגקוק, אחרי "Seven" שהגיע אל המקום הראשון בבילבורד הוט 100. בהכרזה נאמר: "סינגל הסולו השני של ג'ונגקוק, '3D (בהשתתפות ג'ק הארלו)', הוא שיר R&B פופ עם ביטויים מחוכמים של רגשות כלפי אדם בלתי ניתן להשגה מנקודות המבט של הממד הראשון, השני והשלישי. התכונן לפגוש את הצד הבוגר עוד יותר של ג'ונגקוק אחרי 'Seven'. ג'ק הארלו מופיע בשיר זה, מביא את סגנון הראפ הייחודי שלו ומוסיף שמחה לשיר."

ב-30 באוקטובר 2023 פורסם רמיקס של הדי ג'יי האמריקאי MK לשיר כסינגל דיגיטלי.

## הצלחה מסחרית
"3D" נכנס למקום החמישי במצעד הסינגלים הבריטי, מה שהפך את ג'ונגקוק לאמן הסולו הקוריאני הראשון שהכניס שני שירים לחמישייה הראשונה במצעד, "Seven" נכנס כמה חודשים קודם לכן למקום השלישי. בעבר, אמן הסולו הקוריאני היחיד שהכניס שני שירים לעשירייה הראשונה היה סיי, עם "Gangnam Style" שהגיע בשיאו למקום הראשון ב-2012 ו-"Gentleman" שהגיע בשיאו למקום העשירי ב-2013.

"3D" הוא הכניסה השנייה של ג'ונגקוק לעשירייה הראשונה בבילבורד הוט 100 והכניסה הרביעית של ג'ק הארלו. השיר נכנס למקום החמישי במצעד שפורסם ב-14 באוקטובר 2023, עם 13.6 מיליון השמעות, 3.1 מיליון האזנות ברדיו ו-87,000 הורדות. הוא היה , והפך לכניסה השלישית למקום הראשון גם של ג'ונגקוק וגם של הארלו במצעד השירים הדיגיטליים. ג'ונגקוק הוא החבר הראשון ב-BTS שההכניס יותר משיר אחד לעשירייה הראשונה בהוט 100.

ברחבי העולם, הורד "" 119,000 פעמים וצבר 104.3 מיליון השמעות בתקופה שבין 29 בספטמבר ל-5 באוקטובר 2023 והפך לשיר השני של ג'ונגקוק שהגיע היישר למקום הראשון במצעד בילבורד גלובל 200 שפורסם ב-14 באוקטובר. הוא החבר היחיד ב-BTS שהכניס שני שירים למקום הראשון כאמן סולו. מחוץ לארצות הברית, הורד "" 70,000 פעמים, צבר 91 מיליון השמעות באותה תקופת זמן והגיע גם לראש הבילבורד גלובל ללא ארצות הברית, הכניסה השנייה של ג'ונגקוק למקום הראשון במצעד, אחרי "Seven". בשביל הארלו, זהו השיר הראשון שהגיע למקום הראשון בשני המצעדים הגלובליים, לאחר שבעבר הגיע שלוש פעמים לעשירייה הראשונה בלבד.

## וידאו קליפ
לצד השיר פורסם וידאו קליפ בבימוי . הקליפ מציג את ג'ונגקוק שר את השיר בזמן שהוא מדבר בתא טלפון, ומבצע כוריאוגרפיה עם קבוצת רקדנים. הארלו מצטרף אליו למשחק שחמט בבית קפה בצד הדרך ושר את הראפ שלו.

## פרסים ומועמדויות
"3D" זכה בשלושה גביעי מקום ראשון רצופים בין 5 ל-19 באוקטובר 2023 של אם קאונטדאון ובשני פרסי פופולריות של מלון לשבועות שמסתיימים ב-9 וב-16 באוקטובר.

## רשימת רצועות
* **סינגל CD, הורדה דיגיטלית והזרמה**
# "3D" (מפורש) – 3:21
# "3D" (אינסטרומנטלי) – 3:19
# "3D" (גרסה אלטרנטיבית) – 2:42
* **מיני-אלבום רמיקסים דיגיטלי**
# "3D" (מפורש) – 3:21
# "3D" (אינסטרומנטלי) – 3:19
# "3D" (גרסה אלטרנטיבית) – 2:42
# "3D" (רמיקס של ) – 3:08
# "3D" (גרסה נקייה) – 3:22
# "3D" (גרסה מהירה) – 2:48
# "3D" (גרסה איטית) – 3:56
* **רמיקס של MK – סינגל דיגיטלי**
# "3D" (רמיקס של MK – גרסה מפורשת) – 3:06
* **רמיקס של ג'סטין טימברלייק – סינגל דיגיטלי**
# "3D" (רמיקס של ג'סטין טימברלייק) – 2:40

## מיקומי שיא

## נתוני מכירות ותארים

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי ג'ק הארלו
קטגוריה:שירים באנגלית
קטגוריה:שירים שנכתבו על ידי בלאדפופ
קטגוריה:שירים שהופקו על ידי בלאדפופ
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
קטגוריה:שירי ג'ונגקוק
קטגוריה:שירי ג'סטין טימברלייק